《石井》
宋代·喻良能

山右最佳处，有泉生石傍。
虚明秋后月，清冷雪前霜。
鳗井真牛后，龙湫可雁行。
濯缨仍潄齿，政尔不能忘。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。